Ministru kabineta rīkojuma projekta

**„Par valsts meža zemes Apes pagastā, Apes novadā, privatizāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
|  1. Pamatojums | Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 7.panta pirmo daļu valsts akciju sabiedrība „Privatizācijas aģentūra” (turpmāk - Privatizācijas aģentūra) pieņem lēmumu par valstij piederoša vai piekrītoša apbūvēta zemesgabala nodošanu privatizācijai, ja uz šā zemesgabala esošās ēkas (būves) īpašniekam īpašuma tiesības ir nostiprinātas zemesgrāmatā.Atbilstoši Meža likuma 44.panta ceturtās daļas 3.punkta „a” apakšpunktā noteiktajam, zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā. |
|  2. Pašreizējā situācija un problēmas | **1. Privatizējamā zemesgabala vispārīgs raksturojums un piederība valstij:**Zemesgabala adrese: „Veclūši”, Apes pagasts, Apes novads.Nekustamā īpašuma kadastra numurs: 3625 006 0008.Zemes vienības kadastra apzīmējums: 3625 006 0100.Zemesgabala platība: 8,09 ha.Zemesgabals ar Alūksnes zemesgrāmatu nodaļas tiesneša 2010.gada 9.novembra lēmumu ierakstīts Apes pagasta zemesgrāmatas nodalījumā Nr.1000 0048 2694 uz Latvijas valsts vārda Izglītības un zinātnes ministrijas personā.Zemesgabals izveidots, atdalot to no nekustamā īpašuma „Druvas”, Apes pagastā, Apes novadā (nekustamā īpašuma kadastra Nr.3625 003 0046), sastāvā esošās zemes vienības ar kadastra apzīmējumu 3625 006 0019 , kas nodots privatizācijai ar Ministru kabineta 2008.gada 7.oktobra rīkojumu Nr. 594 „Par nekustamā īpašuma „Druvas” daļas Alūksnes rajona Apes lauku teritorijā nodošanu privatizācijai”.Apes pagasta zemesgrāmatas nodalījumā Nr.1000 0048 2694 III. daļas 1.iedaļā ierakstītas atzīmes par zemesgabalam noteiktajiem apgrūtinājumiem.Ar 2011.gada 28.jūlija aktu Izglītības un zinātnes ministrija zemesgabalu nodeva Privatizācijas aģentūras valdījumā.Nekustamā īpašuma valsts kadastra informācijas sistēmā reģistrētais zemesgabala lietošanas mērķis: 0101 –zeme, uz kuras galvenā saimnieciskā darbība ir lauksaimniecība.Zemesgabals nodots privatizācijai ar Privatizācijas aģentūras valdes 2008.gada 16.oktobra lēmumu Nr.149/804 „Par valsts zemesgabala Alūksnes rajonā, Apes lauku teritorijā, „Druvas” (nekustamā īpašuma kadastra Nr.3625 003 0046), sastāvā ietilpstošās zemes vienības ar kadastra apzīmējumu 3625 006 0019 daļas nodošanu privatizācijai”.2012.gada 22.februārī starp Privatizācijas aģentūru un Līgu Sudrabu (personas kods 031056-10168) noslēgts zemesgabala nomas līgums. Tas ir spēkā līdz iznomātā zemesgabala pirkuma līguma noslēgšanai.Saskaņā ar sabiedrības ar ierobežotu atbildību „AB Timber” 2011.gada 9.decembra meža inventarizācijas (reģistrācijas Nr.682191651) datiem uz zemesgabala atrodas meža zeme 0,50 ha platībā. Ar Valsts meža dienesta Ziemeļaustrumu virsmežniecības Gaujienas nodaļas 2012.gada 30.janvāra lēmumu Nr.3-13/12 meža inventarizācijas dati pievienoti Meža valsts reģistram.Saskaņā ar Ministru kabineta 2007.gada 28.augusta noteikumu Nr.590 „Meža inventarizācijas un Meža valsts reģistra informācijas aprites noteikumi” 7.1 un 7.3. apakšpunktu meža inventarizāciju veic, sadalot meža zemi nogabalos, kuru platību nosaka ar precizitāti līdz 0,1 ha.Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.**2. Ēku (būvju), kas atrodas uz privatizējamā zemesgabala, sastāvs un to īpašnieks:**Uz zemesgabala atrodas nekustamais īpašums „Veclūši”, Apes pagastā, Apes novadā ( nekustamā īpašuma kadastra Nr.3625 506 0075), kas sastāv no trīs palīgēkām ar būvju kadastra apzīmējumiem 3625 006 0019 004, 3625 006 0019 005 un 3625 006 0019 006.Īpašuma tiesības uz šo nekustamo īpašumu ar Alūksnes zemesgrāmatu nodaļas tiesneša 2004.gada 16.augusta lēmumu nostiprinātas Līgai Sudrabai Apes pagasta zemesgrāmatas nodalījumā Nr.1000 0013 2253.**3. Privatizācijas ierosinātājs:**Zemesgabala pirmpirkuma tiesīgās personas - Līgas Sudrabas ierosinājums par zemesgabala privatizāciju, ko pārsūtījusi Izglītības un zinātnes ministrija, Privatizācijas aģentūrā saņemts un reģistrēts 2006.gada 7.augustā ar Nr.1.33/3667-7051 (privatizācijas ierosinājumu reģistra Nr.2.592).Saskaņā ar likuma „Par valsts un pašvaldību īpašuma objektu privatizāciju” 64.panta pirmo daļu tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam.Persona, kurai ir pirmpirkuma tiesības uz privatizācijai nodoto zemesgabalu (Līga Sudraba), atbilst likuma „Par zemes privatizāciju lauku apvidos” 28.panta pirmās daļas 1.punktā noteiktajam subjektu lokam. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projektā paredzēts atbilstoši Meža likuma 44.panta ceturtās daļas 3.punkta „a” apakšpunktam atļaut ēku (būvju) īpašniekam, privatizējot nekustamo īpašumu „Veclūši”, Apes pagastā, Apes novadā (nekustamā īpašuma kadastra Nr.3625 006 0008) - zemes vienību (zemes vienības kadastra apzīmējums 3625 006 0100) 8,09 ha platībā, privatizēt arī tajā ietilpstošo valsts meža zemi 0,50 ha platībā, kas nepieciešama ēku (būvju) uzturēšanai. |
| 5. Projekta izstrādē iesaistītās institūcijas | Privatizācijas aģentūra un Ekonomikas ministrija. |
| 6. Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu, ar ikreizēju Ministru kabineta rīkojumu, privatizējot zemi ēku īpašniekiem, var atļaut privatizēt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to ar šo Ministru kabineta rīkojuma projektu netiek ieviestas izmaiņas, kas varētu ietekmēt sabiedrības intereses. |
|  7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. Projekta izpildē iesaistās institūcijas. | Ministru kabineta rīkojuma izpildi nodrošinās Privatizācijas aģentūra. |
|  2. Projekta izpildes ietekme uz pārvaldes funkcijām. | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. Projekta izpildes ietekme uz pārvaldes institucionālo struktūru.Esošo institūciju likvidācija. | Projekts šo jomu neskar. |
| 5. Projekta izpildes ietekme uz pārvaldes institucionālo struktūru.Esošo institūciju reorganizācija. | Projekts šo jomu neskar. |
|  6. Cita informācija | Nav. |
| **Ekonomikas ministrs** | **D.Pavļuts** |
| **Vīza: valsts sekretārs** | **J.Pūce** |

05.10.2012.14:13

898

Dreija

67013163; Linda.Dreija@em.gov.lv